Ντάνιελ Σούντγκρεν

Ο Ντάνιελ Σούντγκρεν (σουηδικά: Daniel Sundgren) (γενν. 22 Νοεμβρίου 1990) είναι Σουηδός επαγγελματίας ποδοσφαιριστής, ο οποίος αγωνίζεται για τη Ντέγκερφορς.

Σταδιοδρομία σε συλλόγους
Ο Σούντργκρεν ξεκίνησε την επαγγελματική του καριέρα σε ηλικία 18 ετών, υπογράφοντας στην ομάδα της ΑΙΚ Στοκχόλμης. Από εκεί δόθηκε ως δανεικός στην Τάμπι, ενώ το καλοκαίρι του 2009 μεταγράφηκε στην Βάσμπι Γιουνάιτεντ, με τις οποία αγωνίστηκε ως το 2011. Κατά τη διάρκεια της θητείας του στην Βάσμπι, δόθηκε δανεικός στην Ακρόπολις ΙΦ και την Αραμέισκα-Σιριάνσκα.Daniel Sundgren - Spelersprofiel 20/21 | Transfermarkt

Το 2012, μεταπήδησε στην Ντέγκερφορς ΙΦ, με την οποία πραγματοποίησε 115 συμμετοχές μέχρι το 2015, για το πρωτάθλημα δεύτερης κατηγορίας της Σουηδίας, όπως και για το κύπελλο.Historisk match för Daniel Sundgren | AIK Fotboll

Το 2016 επέστρεψε στην ΑΙΚ, στην οποία παρέμεινε για 3,5 χρόνια, κατακτώντας το πρωτάθλημα Σουηδίας του 2018. Τον Οκτώβριο του 2017, νοσηλεύτηκε με αιματικό θρόμβο στους πνεύμονες του, για να επανέλθει στην αγωνιστική δράση στις αρχές του 2018.

Το καλοκαίρι του 2019, μεταπήδησε στον Άρη Θεσσαλονίκης, με τον οποίο αγωνίστηκε στο Γιουρόπα Λιγκ εκείνης της χρονιάς. Ο προπονητής Μίχαελ Ένινγκ τον παραγκώνισε στον πάγκο της ομάδας στο δεύτερο μισό της σεζόν, για να επανέλθει σε ρόλο βασικού πλάγιου οπισθοφύλακα την σεζόν 2020-21, μετά την ανάκτηση της ηγεσίας της ομάδας από τον Απόστολο Μάντζιο.Άρης: Ο Μάντζιος βάζει τον Σούντγκρεν στο πλάνο της ομάδας - Gazzetta.grΆρης: Η επιστροφή του Σούντγκρεν από το… ψυγείο - Gazzetta.grΣούντγκρεν: «Το καλοκαίρι ήθελα να φύγω από τον Άρη αλλά τώρα ο Μάντζιος με πιστεύει» - Gazzetta.grΆρης: Οι κινήσεις του Μάντζιου που άλλαξαν την ομάδα - Gazzetta.grΗ ερμηνεία της μετάλλαξης του Ντάνιελ Σούντγκρεν - Gazzetta.gr

Την 1η Ιουλίου 2022, εντάχθηκε με ελεύθερη μεταγραφή στη Μακάμπι Χάιφα, υπογράφοντας διετές συμβόλαιο.

Στις 9 Σεπτεμβρίου 2024 υπέγραψε μονοετές συμβόλαιο στον Βόλο Ν.Π.Σ. επιστρέφοντας στο Ελληνικό Πρωτάθλημα.https://www.sportal.gr/podosfairo/article/volos-o-ntaniel-soydgren-anakoinothike-apo-tin-omada-tis-magnisias-2024090917303160589

 Εθνική ομάδα 
Την 1η Σεπτεμβρίου 2021, ο Σούντγκρεν κλήθηκε στην Εθνική Σουηδίας για τους αγώνες για τα προκριματικά του Παγκοσμίου Κυπέλλου του 2022 εναντίον της Ισπανίας στις 2 Σεπτεμβρίου 2021 και εναντίον της Ελλάδας στις 8 Σεπτεμβρίου 2021 και για τον φιλικό αγώνα με το Ουζμπεκιστάν στις 5 Σεπτεμβρίου 2021. Στις 5 Σεπτεμβρίου 2021 έκανε το ντεμπούτο του με την εθνική ομάδα στον φιλικό αγώνα με το Ουζμπεκιστάν.

 Αναφορά σε στημένους αγώνες 
Στις 3 Νοεμβρίου 2025 ο Ντάνιελ Σούντγκρεν , ως ποδοσφαιριστής της Σουηδικής Ντέγκερφορς πλέον , αναφέρθηκε σε συνέντευξη του σε Σουηδικό μέσο για το πέρασμα του από την Ελλάδα και το ελληνικό ποδόσφαιρο. Αίσθηση προκάλεσε η αναφορά του ότι η ομάδα του Βόλου, στην οποία αγωνιζόταν και ο ίδιος, μαζί με τον Πανσερραϊκό, έστησαν τους δύο μεταξύ τους αγώνες στα play out με στόχο την σωτηρία αμφότερων των δύο ομάδων εις βάρος της Καλλιθέας.

Ακολούθησε η επίσημη απάντηση - διάψευση της ομάδας του Βόλου  αλλά και η αναφορά της Ε.Π.ΑΘΛ.Α. (Εθνική Πλατφόρμα ΑΘΛητικής Ακεραιότητας) ότι ερευνά το περιστατικό για τυχόν παράνομο στοιχηματισμό στους δύο αυτούς αγώνες.

 Παραπομπές 

 Εξωτερικοί σύνδεσμοι 

 Προφίλ στο Soccerway
 Προφίλ στο Transfermarkt.com

Κατηγορία:Σουηδοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Σουηδοί φινλανδικής καταγωγής
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Σούπερεταν
Κατηγορία:Ποδοσφαιριστές ΑΦΚ Έσκιλστουνα
Κατηγορία:Ποδοσφαιριστές Ακρόπολις ΙΦ
Κατηγορία:Ποδοσφαιριστές Ντέγκερφορς ΙΦ
Κατηγορία:Ποδοσφαιριστές ΑΙΚ Στοκχόλμης
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Σουηδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Μακάμπι Χάιφα
Κατηγορία:Ποδοσφαιριστές Πρέμιερ Λιγκ Ισραήλ
Κατηγορία:Ξένοι ποδοσφαιριστές στο Ισραήλ
Κατηγορία:Ποδοσφαιριστές Βόλου Ν.Π.Σ.